Kim Ge Sun. Kim Ge Sun (1913-yil 25-sentyabr, Dondoxon, Primorsk oʻlkasi – 1969-yil 28-sentyabr, O'zbekiston SSR, Toshkent viloyati, Yuqori Chirchiq tumani) – Oʻzbekiston SSR, Toshkent viloyati, Yuqori Chirchiq tumanidagi „Sverdlov“ nomidagi kolxoz aʼzosi. Sotsialistik Mehnat Qahramoni (1951). Hayoti. Kim Ge Sun 1913-yilda Olgin tumani Dondoxon qishlogʻida dehqon oilasida tugʻilgan. Kim Ge Sun 1923-yilda tugʻilib oʻsgan qishlogʻida boshlangʻich maktabni tugatdi. 1930-yilgacha uyda dehqonchilik bilan shugʻullangan. 1930-yilda Budennovskiy tumanidagi Pavlovskiy baliqchilik kolxoziga ishga kirdi. 1933-yildan Vladivostokdagi Koreya pedagogika institutida tahsil olgan. 1937-yilda Qozogʻiston SSRning Qizil Oʻrda shahriga surgun qilingan. 1940-yilgacha Qizil Oʻrda Koreya pedagogika institutida oʻqigan, soʻngra Oʻzbekistonga koʻchib kelgan. U Yuqori Chirchiq tumanidagi Sverdlov nomidagi kolxozda oddiy kolxozchi boʻlib ishlagan. 1941-yilda shu kolxozga dala ekinlari brigadasi brigadiri etib tayinlanadi. 1956-yilda u Sovet Ittifoqi Kommunistik partiyasiaʼzoligiga qabul qilindi. 1950-yilda Kim Ge Sun boʻlinmasi 34,8 gektar maydonning har gektaridan oʻrtacha 88,9 sentnerdan yashil kanop poyasi oldi. SSSR Oliy Kengashi Prezidiumining 1951-yil 22-maydagi farmoni bilan u Lenin ordeni va "Oʻroq va Bolgʻa" oltin medali hamda Sotsialistik Mehnat Qahramoni unvoni bilan taqdirlangan. Ikki marta Moskvadagi Butunittifoq xalq xoʻjaligi yutuqlari koʻrgazmasida qatnashgan (1958, 1962). Kim Ge Sun 1969-yil 28-sentyabrida vafot etdi. Umrinining oxirigacha Sverdlov nomidagi kolxozda ishladi.